Natalie du Toit vereer | Maroela Media
Du Toit met een van haar goue medaljes wat sy tydens die 2012 Paralimpiese Spele gewen het. Foto: Wessel Oosthuizen/SAPA
Die afgetrede Paralimpiese swemmer Natalie du Toit gaan deur koningin Elizabeth II met die Orde van die Britse Ryk (MBE) vereer word.
"Haar Majesteit die koningin het aangekondig dat die Suid-Afrikaanse Olimpiese en Paralimpiese swemmer Natalie du Toit met die MBE-toekenning vereer word," het die Britse hoë kommissaris Vrydag in 'n verklaring gesê. "Ek voel nederig en geëerd deur die toekenning te ontvang. Ek wil aan diegene wat dit moontlik gemaak het sê dankie dat julle in my geglo het en by my gestaan het," het Du Toit gesê na sy gehoor het van die toekenning. Martin Reynolds, waarnemende Britse hoë kommissaris, sê Du Toit het groot sukses in haar sportsoort behaal en die vermoë gewys om aan beide die Olimpiese en Paralimpiese Spele deel te neem. "Natalie is 'n inspirasie vir opkomende atlete regoor die wêreld en ek is verheug dat sy vir haar bydrae vereer word." Du Toit het na die 2012 Olimpiese en Paralimpiese Spele, waar sy drie goue en een silwer medalje gewen het, uitgetree. "Sy is 'n inspirasie vir 'n generasie van Paralimpiese-atlete en ons is verheug dat haar bydrae erken word." Sy koninklike hoogheid die graaf van Wessex sal volgende maand die toekenning aan Du Toit oorhandig tydens 'n seremonie in Pretoria.
NOG goeie nuus – stuur aan na pres Zuma asb!
Henrietta, oom zumpie sal nie eers worry nie. Hys te besig om n nuwe vrou te sooek.
Baie geluk aan Natalie as daar nou een persoon is wat dit verdien dan is dit hierdie nederige heldin. Henriette van zuma gepraat, daar sit reeds 'n vrou vir hom en wag om te trou. Die Swazi-koning begin juis druk op zuma toepas om nou tot troue te kom met die Swazi-prinses vir wie zuma reeds labolla betaal het. Ons kan seker aanvaar sodra daar nog 'n huis en nog 'n ondergrondse gang by Nkandla gebou is die troue sal plaasvind, Hy wil maar net he die ondersoek oor ons geld wat so vrylik gebruik word by Nkandla sal die troue ook plaasvind